**Sandisk** on välkmälutoodete nagu MP3-mängijad, mälukaardid, mälukaardilugejad, mälupulgad ja pooljuhtkettad bränd. Nüüdne Western Digitali välkmälutoodete bränd tegutses kuni 2016. aastani eraldi ettevõttena. Brändi omanik Western Digital oli 2023. aasta neljanda kvartali seisuga välkmäluturu suuruselt kolmas tootja turuosaga 14,5%.

Ajalugu
-------

SanDisk on osalenud tuntud mälukaartide standardite välja töötamises, sealhulgas fotol olevad CompactFlash (CF, vasakul) ja Secure Digital (SD, paremal).
1988. aastal asutasid Eli Harari, Sanjay Mehrotra ja Jack Yuan Californias Silicon Valley piirkonnas SunDiski nimelise firma. Vahetult enne börsile minekut 1995. aastal muutis ettevõte nime SanDiskiks. Nimevahetusega välditi segiajamist tuntud arvutitootja Sun Microsystemsiga.

Koostöös Western Digitaliga konstrueeris SanDisk 1990. aastal esimese pooljuhtketta ja tõi tolle 1991. aastal turule. 1992. aastal lõi SanDisk PCMCIA FlashDisk mälukaardi formaadi, mis oli 1994. aastal ilmavalgust näinud CompactFlash (CF) kaardi eelkäija. 1997. aastal kuulutasid SanDisk ja Siemens välja senisest mälukaartidest kompaktsema MultiMediaCard (MMC) standardi.

2000. aasta jaanuaris asutasid Panasonic, SanDisk ja Toshiba SD Associationi, mille eesmärk on edasi arendada Secure Digital (SD) mälukaardi standardit. Samal aastal avalikustati esimesed mälupulgad, mille tootmine on SanDiski oluline tegevusvaldkond. Koostöös Motorolaga esitles firma 2004. aasta arvutimessil CeBIT TransFlash mälukaarte, millest sai hiljem microSD formaat.

2005. aastal tõi ettevõte turule oma esimese MP3-mängija Sansa e100. Aasta hiljem, 2006. aastal oli SanDisk Ameerika Ühendriikide MP3-mängijate turul turuosa poolest Apple'i järel teine. Kuigi MP3-mängijate tootmine pole SanDiski nüüdse omaniku Western Digitali põhitegevus, on nood firma tootevalikus veel 2024. aasta märtsiski.

SanDiski tegevus iseseisva ettevõttena lõppes 2016. aasta maikuus, kui mälutootja Western Digital ostis SanDiski 16 miljardi dollari eest. Alates tollest hetkest sai SanDiskist üks Western Digitali brändidest.

Viited
------

1. ↑  Harris, Scott Duke. (4. august 2008). SanDisk at 20: Thanks for the memory. *The Seattle Times*. Vaadatud 6. märtsil 2024.
2. ↑  Bort, Julie. (28. märts 2015). This man built an $18 billion Silicon Valley company — after the US government almost didn't let him in. *Business Insider*. Vaadatud 6. märtsil 2024.
3. ↑  Office Locations. *Western Digital*. Vaadatud 6. märtsil 2024.
4. 1 2  Product Portfolio. *Western Digital*. Vaadatud 6. märtsil 2024.
5. ↑  2023 Annual Report. *Western Digital*. Vaadatud 6. märts 2024.
6. ↑  Shilov, Anton. (16. mai 2016). Western Digital’s Acquisition of SanDisk Officially Closes. *AnandTech*. Vaadatud 6. märtsil 2024.
7. ↑  DRAMeXchange. (6. märts 2024). 【Market View】NAND Flash Industry Revenue Grows 24.5% in Q4 2023, Expected to Increase Another 20% in Q1, Says TrendForce. *DRAMeXchange*. Vaadatud 6. märtsil 2024.
8. 1 2  Edwards, Benj. (11. juuli 2019). 25 Years of CompactFlash: A Look Back at the Pioneering Format. *PCMag*. Vaadatud 6. märtsil 2024.
9. 1 2 3  History of Innovation. *Western Digital*. Vaadatud 6. märtsil 2024
10. ↑  Wall Street Journal
Staff Reporter. (5. november 1997). SanDisk and Siemens Unveil Technology for Cell-Phone Data. *The Wall Street Journal*. Vaadatud 6. märtsil 2024.
11. ↑  Fact Sheet. *SD Association*. Vaadatud 6. märtsil 2024.
12. ↑  GSMArena.com. (25. märts 2004). New memory cards from SanDisk. *GSMArena.com*. Vaadatud 11. märtsil 2024.
13. ↑  Phys.org. (13. mai 2005). New SanDisk Sansa Mp3 Players. *Phys.org*. Vaadatud 6. märtsil 2024.
14. ↑  Wingfield, Nick. (21. august 2006). SanDisk Raises Music-Player Stakes. *The Wall Street Journal*. 6. märts 2024.
15. ↑  MP3 Players. *Western Digital*. Vaadatud 11. märtsil 2024.

Välislingid
-----------

 SanDisk – pildid, videod ja helifailid Wikimedia Commonsis